text: Tant amendèrent et tant crurent
   Les trois sereurs, que eles furent
   D’aage tel que par raison
   Peüst chascune avoir baron.
   De leur teches vous parlerai
   Au plus briément que ie porrai.
   Bien vous puis dire au premier mot
   Que nule d'eles teche n'ot
   Qui ne fust toute de bonté.
   Or revenrai à leur biauté
   Dont le voir dirai, se ie puis,
   Selonc ce k'en l'estoire truis.
   Si bele en Espaigne n'avoit
   Que toute la mains bele estoit.
   De chascune deviserai
   La biauté au miex que porrai.
  